open-index/open-wikipedia-markdown huggingface dataset:
Mariya Markova

Mariya Aleksandrovna Markova (1982-yil 5-fevral, Shmidt burni) – rus shoirasi, Rossiya Yozuvchilar uyushmasi aʼzosi. Rossiya Federatsiyasi Prezidentining yosh madaniyat arboblari uchun mukofoti (2011) hamda boshqa bir qator mukofotlar sovrindori hisoblanadi.

## Biografiyasi

Mariya Markova geolog-razvedkachilar oilasida Chukotkada tugʻilgan, bolaligida Vologda viloyatiga koʻchib kelgan, 2008-yildan beri Vologda shahrida istiqomat qilmoqda. VDPU filologiya fakultetida taʼlim olgan. She’r yozishni maktabda boshlagan boʻlib, 2005-yilda „Upoenie“ nomli kichik sheʼriy toʻplami nashr etilgan. Shundan soʻng „Myod – chervotochina“ (2007) kitobi ham chop etilgan. Mariya Markovaning eng eʼtiborga molik asarlari adabiy davriy nashrlarda: „Literaturnoy gazete“, „Znamya“, „Drujba narodov“, „Deti Ra“, „Sibirskie ogni“ va boshqa jurnallarda eʼlon qilingan. 2008-yilda Rossiya Yozuvchilar uyushmasiga aʼzo boʻlgan.

Shoira 2005-yildagi Ilya mukofoti finalchisi, „Silver Sagittarius“ xalqaro she’riyat mukofoti sovrindori (2008). Xalqaro Voloshin tanlovining ikki marta gʻolibi boʻlgan: 2008-yilda oʻzining sheʼrlar toʻplami va 2010-yilda „Ray (Jannat)“ nomli kitobining qo‘lyozmasi bilan. Rossiya yosh yozuvchilarining X forumida ishtirok etgan, forum yakuniga koʻra Rossiya Federatsiyasi Madaniyat vazirligining Davlat stipendiyasiga tavsiya etilgan.

2011-yilda Mariya Aleksandrovna Rossiya Federatsiyasi Prezidentining 2010-yilgi yosh madaniyat arboblari uchun mukofotiga „Rossiya she’riyati anʼanalarini rivojlantirishga qoʻshgan hissasi uchun“ degan taʼrif bilan sazovor boʻldi. Oʻsha yili „Randevu“ jurnali versiyasi boʻyicha „Yilning eng yaxshi yozuvchisi“ deb tan olingan edi.

Mariya Markovaning birinchi „rasmiy“ she’rlar to‘plami 2012-yilda „Voymega“ nashriyotida „Solominka“ nomi ostida nashr etildi.

## Manbalar
Vera Markova

**Vera Nikolaevna Markova** (1907-1995) – rus sovet shoiri va tarjimoni, filolog, yapon mumtoz adabiyoti tadqiqotchisi.

## Biografiyasi
Vera Markova 1907-yil 18-fevral (4-mart) kuni Minskda temir yoʻl muhandisi oilasiga tugʻilgan. 1931-yilda Leningrad universitetining sharqshunoslik fakultetining yapon boʻlimini tamomlagan. Ulugʻ Vatan urushidan keyin Moskvaga koʻchib oʻtdi. 1950-yillarda tarjimonlik faoliyatini boshlagan. 1995-yil 8-martdan 9-martga oʻtar tunda vafot etgan. Golovinskiy qabristoniga dafn etilgan.

### Oilasi
Turmush oʻrtogʻi Leonid Yevgenevich Feynberg rassom, shoir va yozuvchi boʻlgan. Nabirasi – Sergey Olegovich Prokofev shoir, Butunjahon Antroposofiya Jamiyati boshqaruvi aʼzosi.

## Ijodi
T. Grigorevaning xotiralariga koʻra, Markova she’riyatining asosiy ohangi abadiy, tugʻilmagan, biroq doimo mavjud boʻlgan, deyarli jismoniy his qilinadigan bola edi. Bu obraz she’rlarida muntazam ravishda aks etib turar edi.

### Tarjima faoliyati
Markova tarjimalarining asosiy qismi Yaponiya adabiyoti bilan bogʻliq. U sovet yaponshunosligida yapon she’riy miniatyuralarining (xokku, tanka, vakka va boshqalar) oʻziga xos taqlidlarini yaratdi. Bu aforistik verlibr shaklidagi she’rlar boʻlib, ular oq she’rlar hisoblanadi.

Sovet ziyolilari orasida oʻrta asr yapon she’riyati juda katta shuhrat qozongan edi. Markovaning oʻrta asr yapon she’riyatidan qilgan tarjimalari „markovkalar“ deb atala boshlandi (Aleksandr Meshcheryakov). Yaponiya hukumati Markovaning Rossiyada yapon madaniyatini ommalashtirish boʻyicha ishini yuqori baholadi va uni 1993-yilda Muqaddas xazina ordeni bilan taqdirladi.

Vera Yapon shoirlaridan tashqari, amerikalik shoira Emili Dikinson (1830-1886) she’rlarini ham tarjima qilgan. Markovaning tarjimalari 1981-yilda alohida kitob shaklida nashr etildi va shu tariqa Dikinsonning rus tilidagi birinchi kitobiga aylandi.

## Manbalar
Qirqqiz darasi

{
    "type": "FeatureCollection", 
  "features": [
    {
      "type": "Feature",
      "properties": {
        "marker-color": "#000000",
        "marker-size": "medium",
        "marker-symbol": "school"
      },
      "geometry": {
        "type": "Point",
        "coordinates": [
         68.35600488250206,
          39.63426957303208
        ]
      }
    }
  ]
}

**Qirqqiz darasi**(Grand Canyon) – Zomin shahrida joylashgan tarixiy obida. Qirqqiz obidalarining izlari Sibir, Oltoy togʻlari, Ural, Kavkaz, Afgʻoniston va Eron hududlarida uchraydi. Asosan, ularning toshdan yasalgan haykallari togʻli hududlardan, odam yetib borishi qiyin boʻlgan joylardan topilgan.

## Tarixi
Zomindagi „Qirqqiz darasi“ haqida xalq orasida qizlar sehrlangan va toshga aylantirilgan degan gap bor. „Toshga aylanish“ jarayoni fanda „oʻz-oʻzini saqlab qolish“ yoki *Petrification* deb ataladi. Qirqqiz darasiga Baxmal togʻlari orqali oʻtiladi. Yoʻlda „Malik Ajdar“ – „Buyuk Ajdarho“ nomli tarixiy joyni kesib oʻtish kerak. Amir Temurning Shahrisabzdagi Oq saroy masjidi ham shunday nomlanadi. Bu masjidda Amir Temur yolgʻiz oʻzi namoz oʻqigan.

## Bibixonim bilan bogʻliqligi
Amir Temurning rafiqasi Bibixonim erining vafotidan soʻng Zominda joylashgan Qirqqiz darasiga kelgan. Bibixonim aynan shu yerda yovvoyi uzumdan chiqqan zaxarli qoraqurtning chaqishi oqibatida jon taslim qilgan.

## Marosim
Qirqqiz darasiga yaqin atrofda istiqomat qiluvchi ayollar Qurʻondan duolar oʻqib, Qirqqizlarga atab maxsus taom pishirishadi. Bu taomning nomi „Umoch oshi“ hisoblanadi. Jizzax togʻlarida umumiy ikkita Qirqqiz mavjud. Ulardan biri Zominda, ikkinchisi esa Baxmal qoʻriqxonasida joylashgan. Qoʻriqxonadagi Qirqqiz qalʻasiga kirish uchun Zomindan farqli oʻlaroq ruxsatnoma talab etiladi.

## Qirqqiz Akademiyasi
2024-yilning 17-sentyabrida „Umrboqiy meros“ Oʻzbekiston madaniyati va sanʻati targʻibot markazi tashabbusi bilan Alisher Navoiy nomidagi Oʻzbekiston Milliy kutubxonasi qoshida tashkil etilgan Qirqqiz Akademiyasining taqdimot marosimiga bagʻishlangan xalqaro anjuman boʻlib oʻtgan. Anjuman yakunida „Qirqqiz qalʻasi sirlari“ nomli hujjatli film namoyish etilgan.

## Manbalar
Amiriy kutubxonasi

**Amiriy kutubxonasi** Fargʻona viloyati, Qoʻqon shahrida joylashgan. Kutubxona Oʻzbekiston Milliy kutubxonasiga qarashli boʻlib, jamoatchilik, talabalar va oʻquvchilarga xizmat koʻrsatadi. 2022-yilda shahar kutubxonasi sifatida tashkil etilgan. Kutubxona Qoʻqon shahar xokimi Usmonov Maruf tashabbusi bilan ochilgan. Amiriy kutubxonasi 70 oʻringa moʻljallangan. U yerda bibliografiya, kitoblarni saqlash va ishlov berish va axborot-komunikatsiya texnologiyalari boʻlimlari faoliyat yuritadi. U yerdagi kitoblar Oʻzbekiston Milliy kutubxonasidan 5000 mingdan ortiq elektron va chop etilgan kitoblar, Qoʻqon shahar hokimligidan 5000 ming dona kitob, mahalliy aholi tomonidan 2000 ming dona kitob, shaharda faoilyat yuritayotgan tashkilotlar tomonidan 3000 ming dona kitob va „Kutubxona fonidini boyitamiz“, „Kutubxonaga kitob sovgʻa qilaman“ aksiyalari doirasidan 10000 ming ta kitob bilan boyitildi. Hozirgi kunda kutubxonada 120 mingdan ziyod kitob mavjud .
 

## Manbalar

## Havolalar
* 
*
Ave Alvaynu

**Ave Alavaynu** – 1942-yil 4-oktyabrda Tartu shahrida tugʻilgan va 2022-yil 3-aprelda vafot etgan. Estoniyalik shoira va yozuvchi.
## Biografiya
Ave Alavaynu 1942-yil 4-oktyabrda Tartu shahrida shifokor oilasida tugʻilgan. Ota-onasi ajrashgandan soʻng, u 4 yoshida onasi bilan Tallinga koʻchib oʻtgan. U yerda 1954-yildan 1961-yilgacha maktabda taʼlim olgan. 1962-yildan boshlab Tallin pedagogika institutida eston filologiyasini oʻrganishni boshlagan. 1964-yildan 1967-yilgacha Tartu universitetida oʻqishni davom ettirgan, biroq uchinchi kursda oʻqishni tashlab ketgan. Keyin „Vanemuyne“ teatri studiyasida aktyorlik sanʼatini oʻrganib, 1968-yilda uni tugatgan. Shundan soʻng asosan turli gazeta va jurnallarda jurnalist sifatida ishlagan, keyinchalik esa gazeta tahririyatida tanishgan turmush oʻrtogʻi Vaapo Vaxer bilan birga Xiyumaa oroliga koʻchib ketgan. 1976-yildan boshlab pedagogik faoliyat bilan shugʻullangan. 1981—1985-yillarda Pionerlar uyi direktori lavozimida ishlagan. Oʻsha davrda maktab teatrini tashkil etib, uni 1995-yilgacha boshqargan. 1997-yildan boshlab „Ave Vita“ notijorat tashkilotiga rahbarlik qilgan.

1987-yildan boshlab Ave Alavaynu Estoniya Yozuvchilar uyushmasi aʼzosi boʻlgan. U Xiyumaa orolidagi Kyardla shahrida istiqomat qilgan.

## Ijodi
Alavaynu 1966-yilda matbuotda sheʼrlarini eʼlon qilish orqali adabiyot olamiga qadam qoʻygan. 1973-yilda uning ilk kitobi nashr etilgan. Tanqidchilar unda qisman „anʼanaviy sevgi lirikasi“ni koʻrsalar-da, ayni paytda „erotik tajriba“ va „erotik his-tuygʻular“ bir necha bor oʻz ifodasini topganini taʼkidlashgan. Hattoki bir tanqidchi shoira ijodini urushlararo davrda axloqsizligi tufayli kitobi yoʻq qilingan Ralf Rond asarlari bilan taqqoslagan va bu sheʼrlarni 16 yoshgacha boʻlgan bolalarga oʻqish tavsiya etilmasligini aytgan.
Keyingi sheʼriy toʻplamlar muhabbat lirikasi uchun ijobiy baholar olgan. 
U „Kto iz nas Napaleon?“ (1987) nomli maktublar romani bilan nasrnavis sifatida ilk qadamini qoʻygan. Bu asar „psixologik roman“ sifatida ham tavsiflangan. Tanqidchilar unda erkak va ayol oʻrtasidagi farqlarga katta eʼtibor qaratilganini, shuningdek, „emansipatsiyaga qarshi“ yoʻnalishlar mavjudligini taʼkidlashgan.

Ave Alavaynu bolalar adabiyotining yorqin namoyondasi sifatida ham tanilgan.

## Manbalar
Dora Alonso

**Dora Alonso** — toʻliq ismi ismi Doralina de la Caridad Alonso-Perez (1910-yil 22-dekabr, Maksimo Gomes, Matansas, Kuba - 2001-yil 21-mart, Kuba) kubalik yozuvchi, jamoat arbobi va jurnalist bo‘lib, u ham matbuotda, ham radioda faoliyat yuritgan. U romanlar, hikoyalar, she’rlar, teatr asarlari va bolalar uchun asarlar yaratgan. Shuningdek, Dora Alonso radio va televidenie uchun ssenariylar yozgan hamda harbiy muxbir sifatida ham ishlagan.
## Biografiyasi
Dora Alonso 1910-yil 22-dekabrda Maksimo Gomesda Adela Peres de Korcho Rodriges va David Alonso Fernandesning oilasida dunyoga kelgan.
Uning "Amor" (Muhabbat) nomli ilk she’ri "El Mundo" gazetasida e’lon qilingan. 1933-yilda u "Prensa Libre" (Ozod matbuot) gazetasining muxbiri bo‘lgan. 1934-yilda chap antiimperialistik tashkilot "Yosh Kuba" (Joven Cuba)ga a’zo bo‘lib, Konstantino Barredo Gerra bilan tanishgan va u bilan 1938-yilgacha munosabatda bo‘lgan. Shu davrda u o‘zining dastlabki radio ssenariylarini ham yozgan.
1959-yildagi Kuba inqilobi g‘alabasigacha bo‘lgan davrda davriy matbuotda irqiy kamsitish va ijtimoiy zulmga qarshi maqolalar va badiiy hikoyalar bilan chiqqan. 1936-yilda uning ijtimoiy mavzudagi ilk hikoyalaridan biri "Bohemia" jurnali adabiy tanlovida birinchi o‘rinni egallagan.
1942-yilda Alonso elektr stansiyalari ishchilari kasaba uyushmasi federatsiyasi tomonidan nashr etilayotgan "Lux" jurnali uchun yoza boshlagan. U yerda uning bir nechta jamoat va siyosiy arboblar bilan dastlabki suhbatlari chop etilgan, jumladan: Ti Tsun Li (Xitoyning Kubadagi elchisi) va Chili shoiri Pablo Neruda bilan.
Uning birinchi romani kostumbrizm an’analarida yozilgan. U shuningdek, Dunyo Ozodligi uchun Kuba Ittifoqidan (Alianza Cubana por un Mundo Libre) mukofotga sazovor bo‘lgan.
Alonso mashhur bolalar yozuvchisi bo‘lib, u asarlari eng ko‘p tarjima qilingan va nashr etilgan kubalik bolalar yozuvchisidur: uning asarlari boshqa mamlakatlarda ham tarjima qilinib, tarqatilgan. Uning hikoya uslubi soddalik va hissiyotlarni yetkazishga asoslangan. 1950-yillarda u Kubaning "Pelusín del Monte" qo‘g‘irchoq televizion ko‘rsatuvi uchun ssenariylar yozgan.
Uning asarlarining muhim mavzusi o‘zining insoniy qadriyatlari va tabiatga bo‘lgan muhabbatini namoyon etuvchi kuba dehqonidir. Alonsoga keng shuhrat keltirgan "Bezzashitnaya zemlya" (1961, rus tiliga 1963-yilda tarjima qilingan) romani inqilobgacha bo‘lgan kuba dehqonlarining og‘ir hayoti haqida hikoya qiladi. U Amerika uyi II Ispan-Amerika adabiyot tanlovida eng yuqori e’tirofga sazovor bo‘lgan.
Uning radio uchun yozgan ikki ssenariysi - "Tierra Brava" va "Soy el Batey" - Kuba radio va televideniye instituti (ICRT) tomonidan ekranlashtirilib, filmga olingan.
Alonso 2001-yil 21-martda 90 yoshida vafot etgan.

## Asarlari
* *Tierra Inerme*
* *The Year 1961*
* *Tierra Brava*
* *Soy el Batey*
* *Aventuras de Guille*
* *Palomar*
* *El grillo caminante*
* *El caballito enano*
* *La flauta de chocolate*
* *Teatro para niños*
* *Tres lechuzas en un cuento*
* *El cochero azul*
* *El valle de la Pájara Pinta*
## Manbalar
The Scarlet Letter

„**The Scarlet Letter**“ () — amerikalik yozuvchi Nathaniel Hawthorne qalamiga mansub roman. Ilk bor 1850-yil nashr etilgan. Romandagi voqealar 1642–1649-yillar oraligʻida Massachusets koʻrfazi mustamlakasida sodir boʻladi. Unda nikohsiz farzand koʻrib, qilmishidan pushaymon boʻladigan Hester Prynne haqida hikoya qilinadi. Jazo oʻlaroq Prynne koʻkragida alvon „A“ harfini (inglizcha „adultery“, yaʼni „zino“ soʻzining birinchi harfi) taqib yurishga majbur boʻladi. Tarixiy va diniy mavzular bilan yoʻgʻrilgan roman nominizm, gunoh va ayb mavzularini qamrab oladi.

„The Scarlet Letter“ AQSHda keng omma oʻqishi uchun koʻp adadda bosilgan ilk kitoblarning biridir. Eʼlon qilinishi bilan ommalashgan roman Amerika adabiyotidagi klassik asarlardan biriga aylangan va eng sara AQSH romanlari roʻyxatlaridan oʻrin olgan. „The Scarlet Letter“ asosida bir necha film suratga olingan, pyesalar sahnalashtirilgan. Tanqidchilar romanni shoh asar oʻlaroq baholab keladi. Yozuvchi D. H. Lawrence romanni „Amerika tafakkurining mukammal ishi“ deya taʼriflagan.

## Manbalar
Ivan Bagramyan

Ivan Xristoforovich Bagramyan (arman. 2-dekabr 1897-yil, Rossiya imperiyasi, Yelizavetpol viloyati, Zavetpol tumani, Chordaxli qishlogʻi yaqinida – 1982-yil 21-sentyabr, Moskva, RSFSR, SSSR) – Sovet qo'mondoni va arbobi. Sovet Ittifoqi marshali (1955), ikki marta Sovet Ittifoqi Qahramoni (1944, 1977) unvonlarini olgan. SSSR Mudofaa vazirining oʻrinbosari (1955-1956, 1958-1968).

Bagramyan Ulugʻ Vatan urushida qo'shinlar va frontlarga qoʻmondonlik qilgan.
## Biografiyasi
1897-yil 20-noyabr (2-dekabr)da Yelizavetpol guberniyasining Chordaxli qishlogʻi, Yelizavetpol shahri yaqinidagi temiryoʻlchilar kazarmasida, kambagʻal arman oilasida tugʻilgan. Uning otasi Xachatur Karapetovich temir yoʻlda ishlagan va artel rahbari boʻlgan. Onasi Maryam Artyomovna qishloqning temirchi oilasidan boʻlgan, oʻzini butunlay bolalar tarbiyasiga bagʻishlagan.

Boshlangʻich maʼlumotni Yelizavetpoldagi arman cherkov maktabida olgan. Soʻngra 1907-1912-yillarda Tiflisdagi temir yoʻl maktabida, 1912-1915-yillarda texnikumda oʻqigan, shundan soʻng u amaliy texnik boʻlgan.

U arman va rus tillarini bilardi. Ivan Xristoforovich Bagramyan bolaligidan rus tilini maktabda oʻqigan, ammo 1973-yilda „Orlyonok“ telestudiyasining kichik muxbirlarining savollariga javob berayotib, Bagramyanning oʻzi tan olganidek, unga qiyin boʻlgan.
## Oʻlimi
Ivan Xristoforovich Bagramyan 1982-yil 21-sentyabrda vafot etdi. U Ulugʻ Vatan urushida frontlarni boshqargan marshallarning oxirgisi edi. 1982-yil 23-sentyabrda Moskvadagi Sovet Armiyasi Markaziy uyida marshal Bagramyan bilan vidolashuv marosimi boʻlib oʻtdi. Tobut oldida faxriy qorovul saf tortdi. Faxriy qorovul safida L. I. Brejnev, A. A. Gromyko, K. U. Chernenko, M. S. Solomentsev, N. A. Tixonov, M. S. Gorbachevlar bor edi.
## Manbalar
Boris Nevzorov

Boris Georgievich Nevzorov (1950-yil 18-yanvar, Starominskaya, Krasnodar oʻlkasi, SSSR – 2022-yil 18-fevral, Moskva) – rus teatr va kino aktyori, kinorejissyori, teatr oʻqituvchisi. Rossiya Federatsiyasi xalq artisti (2011).

## Biografiyasi
Boris Nevzorov 1950-yil 18-yanvarda Krasnodar oʻlkasining Starominskaya qishlogʻida mas’ul partiya xodimi Georgiy Iosifovich Nevzorov oilasida tugʻilgan.

Bolaligi va yoshligi Astraxanda oʻtgan. 1967-1968-yillarda Astraxan yoshlar teatri aktyori boʻlib ishlagan.

1968-yilda M. S. Shchepkin nomidagi Oliy teatr maktabiga oʻqishga kirdi va u yerda ikki kurs tahsil oldi. 1975-yilda Moskva badiiy teatr maktabini tamomlagan.

1975-yildan 1982-yilgacha u Moskva yangi drama teatrining truppasida boʻlgan. 1988-yildan 1986 yilgacha – Mossovet teatrida aktyor, keyin Moskva yangi drama teatriga qaytdi. 1989 −1991-yillarda Gorkiy nomidagi markaziy bolalar va oʻsmirlar fizika markazida ishlagan. 1993-yildan 2005-yilgacha – K. S. Stanislavskiy nomidagi Moskva drama teatrining aktyori.

2005-yildan umrining oxirigacha Mali teatrida aktyor boʻlgan.

Boris Nevzorov 2022-yil 18-fevral kuni Moskvada 73 yoshida koronavirus keltirib chiqargan asoratlardan vafot etdi. Vidolashuv va dafn marosimi 2022-yil 24-fevralda Troekurovskiy qabristonida boʻlib oʻtdi. Aktyor aktyorlar Boris Klyuev, Nina Ruslanova va yozuvchi Eduard Uspenskiy qabrlari yonida dafn etilgan. 2022-yil iyul oyida qabrga yodgorlik oʻrnatildi.

## Oilasi va shaxsiy hayoti
Boris Nevzorov birinchi marta 19 yoshida kinotanqidchi Marinaga turmushga chiqdi. Soʻngra Denis ismli oʻgʻil tugʻildi. Ajralishdan keyin Marina ikkinchi marta turmushga chiqdi. Marina va Denis Angliyaga koʻchib oʻtgandan soʻng, ota va bola oʻrtasidagi aloqa butunlay uzildi.

Rassomning ikkinchi rafiqasi – aktrisa Anastasiya Ivanova (1958-1993). Ularning ishqiy munosabatlari „Xayr aytolmaydi“ filmi suratga olinganida boshlandi. Anastasiya Ivanova 1993-yil 3-iyunda fojiali tarzda vafot etdi.

Aktyorning uchinchi rafiqasi – Shchepkinskiy maktabidagi kollejdagi sevgisi, aktrisa Alla Panova (1948-yilda tugʻilgan). Yoshliklarida ularning yoʻllari ajralib ketdi va 23 yildan keyin ular uchrashishdi. 1996-yil 15-iyunda turmush qurdilar va 2010 yilda ajrashishdi.
## Manbalar
Mirobod jome masjidi

**Mirobod jome masjidi** – Andijon viloyati, Oltinko‘l tumani Mirobod mahallasida joylashgan masjid. 1998-yilda Oʻzbekiston Respublikasi Adliya vazirligi tomonidan roʻyxatga olingan. 1991-yildan buyon faoliyat yuritib kelmoqda.

## Qurilishi
Mirobod hoji” jome masjidining qurilishi 1989-yil hashar yo‘li bilan boshlangan. 1991-yildan boshlab esa masjid faoliyatini boshlagan. Masjidning umumiy yer maydoni 2000 kv.m. Masjid 1ta xonaqoh, 2ta yopiq ayvon, kutubxona va masjid xodimlari uchun 5ta xonalardan iborat xonalari mavjud.

“Mirobod hoji” jome masjidida hozirda zamonaviy qiyofa aks etgan holda, namozxonlar uchun barcha shart-sharoitlar yaratilgan.

Masjid Mirobod mahallasida joylashganligi uchun “Mirobod hoji” deb atalgan.. Hozirda Muhammad Amin domla Qobiljonov “Mirobod hoji” jome masjidi imom-xatibi vazifasida faoliyat ko‘rsatib kelmoqda.
## Manbalar
Yetti chinor jome masjidi

**Yetti chinor jome masjidi** – Andijon viloyati, Xoʻjaobod tumani Yetti chinor mahallasida joylashgan masjid. 1993-yil 10-fevralda Oʻzbekiston Respublikasi Adliya vazirligi tomonidan roʻyxatga olingan. 1990-yildan buyon faoliyat yuritib kelmoqda.

## Qurilishi
Masjid 1989-yil 5-may kunidan qurilishi boshlangan. Masjidning qurilishida bir qator usta va mahallalardan qatnashgan hasharchilar ishtirok etgan. Masjid qurilishi 1990-yilda bitkazilgan. Mazkur masjid betakror arxitekturaga ega. Masjid xonaqohlari va ayvoni yogʻochli ustundan iborat boʻlib, maxsus bezatilgan va hashamatli qilib ishlangan yogʻoch oʻymakorligi asosida qad rostlagan ustunlar bilan oʻzgacha goʻzallik aks etgan. Jome masjidining Xonaqoh va ayvonlarining shift qismlari pardozlashda naqqoshlik bezaklari bilan bezatilgan. Bu naqqoshlik bezak ishlari masjid xonaqohlariga milliylik salobatini aks ettirib turadi..
Masjid Xoʻjaobod tuman markazida ulugʻ yoshda yettita chinor borligi sababli masjidga „Yetti chinor“ jome masjidi deb nom berilgan.
„Yetti chinor“jome masjidi Madaniy meros obyekti sifatida davlat muhofazasiga olingan.

Masjidga uzoq yillarda buyon Maqsudali domla Qosimov imomlik qilib kelmoqda.

## Manbalar
Erkaboy devona jome masjidi

**Erkaboy devona jome masjidi** – Andijon viloyati, Xoʻjaobod tumanida joylashgan masjid . 1998-yilda Oʻzbekiston Respublikasi Adliya vazirligi tomonidan roʻyxatga olingan. 1991-yildan buyon faoliyat yuritib kelmoqda.

## Qurilishi
„Erkaboy devona“ jome masjidi Andijon viloyati Xoʻjaobod tumanidagi Karnaychi mahallasida joylashgan. Mazkur masjid yurtimizdagi koʻplab masjidlar kabi mustaqilligimiz inʼomidir. Istiqlol epkini esa boshlagan 1989-yilda asos solingan inshoot hashar yoʻli bilan bunyod etilib, oʻz faoliyatini rasman 1991-yilda boshlagan. Qurilish ishlariga mahalladagi har bir oila bajonidil hissa qoʻshgan. Eʼtiborlisi shundaki, Karnaychida ilgarilari ham masjidlar barpo etilgan, biroq mustabid hukumat turli bahonalar bilan xalqdan binolarni tortib olib, undan boshqa maqsadlarda foydalangan, xalqning ibodatlarni emin-erkin ado etishiga yoʻl qoʻymagan. Imonu eʼtiqodga sodiq musulmonlar esa jamoat namozlarini birovlarning xonadonlarida oʻqishga majbur boʻlganlar.

## Manbalar
What a Wonderful World

**"What a Wonderful World"** Bob Thiele („George Douglas“ taxallusi bilan) va George David Weiss tomonidan yozilgan qoʻshiqdir. Bu qoʻshiq ilk bor Louis Armstrong tomonidan ijro etilib, 1967-yilda singl sifatida chiqarilgan. 1968-yil aprel oyida u Buyuk Britaniyada pop musiqalar reytingida birinchi oʻrinni egalladi. Biroq, ABC Records kompaniyasi rahbari Larry Newton qoʻshiqni yoqtirmagani va uni targʻib qilishdan bosh tortgani sababli, qoʻshiq Amerika Qoʻshma Shtatlarida muvaffaqiyatsizlikka uchradi.

Bu qoʻshiq „Xayrli tong Vyetnam“ filmida soundtrack sifatida foydalanilgandan soʻng, yana mashhurlikga erishdi va 1988-yilda singl sifatida qayta chiqarildi va Billboard Hot 100 roʻyxatida 32-oʻringa koʻtarildi. Armstrong tomonidan aytilgan qoʻshiq esa 1999-yilda Grammy shon-shuhrat zaliga kiritildi.

## Manbalar

## Havolalar
* How political is What A Wonderful World? – BBC News article about history and meaning of song
Buloqboshi (Rishton tumani)

**Buloqboshi** — Oʻzbekiston Respublikasining Fargʻona viloyati Rishton tumaniga qarashli qishloq. U buloqning boshlanishi tomonidan bo‘lganligi uchun shunday deb atalgan.

## Manbalar


## Havolalar
Xolid ibn Valid jome masjidi

**Xolid ibn Valid jome masjidi** – Andijon viloyati, Asaka shahrining eng gavjum va markaziy hududida joylashgan masjid. 1998-yilda Oʻzbekiston Respublikasi Adliya vazirligi tomonidan roʻyxatga olingan. 1991-yildan buyon faoliyat yuritib kelmoqda.

## Qurilishi
Masjidiga 1991-yilda asos solingan. Masjid poydevori 1991-yil 23-aprel kunidan boshlab qurila boshlagan. Qurilish ishlari Asaka tumani xalqining hashar yoʻli bilan barpo etilgan. Masjidda qurilish ishlari eng zamonaviy koʻrinishda olib borilgan. 2014-yilda esa „Xolid ibn Valid“ jome masjidida zamonaviy jihozlangan hojatxona va tahoratxonalar ishga tushirilgan. Xonaqoh ichiga boshidan oxirigacha bir xilda yozilgan gilamlar kishining tabiatini ochib yuboradi. Sahniga marmar toshlar yotqizilgan. Masjidda hozirga qadar tinimsiz ravishda qurilish va qayta taʼmirlash ishlari olib borilmoqda..

Masjidning umumiy maydoni – 2400 kv.metr. Masjidning nomi mashhur sahoba, dongʻi ketgan mohir sarkarda Xolid ibn Valid nomiga qoʻyilgan.

Hozirda Shahobiddin domla Parpiyev masjid imom-xatibi vazifasida faoliyat koʻrsatib kelmoqda.

## Manbalar
Yanni

**Yiannis Chryssomallis** (; **Yanni** nomi bilan tanilgan; 1954-yil 14-noyabr) — yunon kompozitori, pianinochi va musiqa prodyuseri.

## Manbalar


## Havolalar
Aleksey Markov

**Aleksey Alekseyevich Markov** (taxalluslari: A. M.; M.; M—v; M—ov) (1847-1893) – rus sud-yuristi; shoir va rassom. Sankt-Peterburg yuridik jamiyati aʼzosi.

## Biografiyasi
Aleksey Markov 1847-yil 5 (17)-avgustda Sankt-Peterburgda tavallud topgan. Otasi Aleksey Ivanovich Markov (20.05.1794 – 29.03.1869) vaqti-vaqti bilan matbuotda eʼlon qilinadigan she’rlarning muallifi sifatida tanilgan. Shoirning asarlari quyidagilarni oʻz ichiga oladi: „Alnaskarovning uylanishi: Bir pardali komediya: Sheʼriy shaklda / A. Markov asari“; N. I. Xmelnitskiyning „Havo qasrlari“ komediyasining davomi sifatida xizmat qilgan; Ilk bor Sankt-Peterburgda 1822-yil 28-iyunda Kichik teatrda aktyor G. Jebelevning foydasiga sahnalashtirilgan.

Shoirning 1895-yilgi tarjimai holiga koʻra, 1870-yilda birinchi she'rlarini yozgan (she'rlar va rasmlar, 1895, VI sahifa). Markov ijodiy faoliyatining birinchi bosqichi vafotidan keyingi toʻplamni nashr etuvchilar tomonidan 1870-1880-yillar deb belgilangan.

Aleksey Alekseyevich 1871-1875-yillarda A. F. Koni Sankt-Peterburg okrug sudi prokurorining oʻrinbosari lavozimida ishlagan. 1876-yildan boshlab Polsha Qirolligidagi Kalish, keyinchalik esa Varshava okrug sudining prokurori boʻlgan. 1881-1885-yillarda Sankt-Peterburg sud palatasi prokurorining oʻrinbosari vazifasini bajargan. 1885-yilda Senatning Jinoyat-kassatsiya departamenti bosh prokurorining oʻrinbosari etib tayinlangan. 1890-yildan boshlab Varshava sud palatasi departamentining raisi lavozimida faoliyat yuritgan.

A. A. Markov sud maslahatchilari ishtirokisiz sud tizimining tashkil etilishi va faoliyati muammolariga hamda oqlangan sudlanuvchilarning hukm ustidan shikoyat qilish masalalariga bagʻishlangan bir qator maqolalar eʼlon qilgan, biroq alohida monografik nashrlari yoʻq edi.

A. A. Markovning she’rlari ilk bor 1882-yilda chop etildi („Vestnik Yevropi“ jurnalining I va VI sonlarida); keyinchalik esa 1883-yilda („Otechestvennie zapiski“ jurnalining VI sonida) nashr qilindi. – No I va VI); soʻngra 1883-yilda (Otechestvennie zapiski – No VI).

## Bibliografiyasi
She’rlar va rasmlar / Aleksey Alekseyevich Markov. - [O‘limidan keyingi nashri]. - Sankt-Peterburg: tip. A. S. Suvorina, 1895. - [4], VIII, 416, 8 s., 1 y. front. (portr.), 22 y. yoki.; 24.

## Manbalar
Davron Vahobov

**Davron Vahobov** (Vaxabov Davron Abdujalalovich) - davlat va jamoat arbobi. 2022-yildan O‘zbekiston Savdo-sanoat palatasi raisi, Toshkent to‘qimachilik va yengil sanoat instituti rektori
.
## Tarjimai holi
Vaxabov Davron Abdujalalovich 1981-yili Toshkent viloyati Quyichirchiq tumanida tug‘ilgan. Millati o‘zbek, ma’lumoti oliy. 2001-yil Toshkent kimyo-texnologiya institutini, 2003-yil Toshkent davlat iqtisodiyot universitetini, 2007-yil Toshkent davlat yuridik universitetini tamomlagan. Ixtisosligi - muhandis-texnolog, xalqaro biznes, huquqshunos. “Do‘stlik” ordeni sohibi

## Mehnat faoliyati
Mehnat faoliyatini 2001-yilda Mehnat va aholini ijtimoiy muhofaza qilish vazirligining Tashqi mehnat migratsiyasi masalalari agentligi qayta oʼqitish markazi bosh mutaxassisi lavozimidan boshlagan. 2002-2004 yillarda Tashqi iqtisodiy aloqalar vazirligi “Oʼzbekekspertiza” OАJ tovarlar sertifikatsiyasi boʼlimi mutaxassisi, 2004-2015 yillarda Tashqi iqtisodiy aloqalar vazirligi “Oʼzbekekspertiza” OАJ Sergeli filiali rahbari, 2015-2016 yillarda “Аgroprom Terminal” masʼuliyati cheklangan jamiyati direktori oʼrinbosari vazifalarida ishlagan.

2016—2018-yillarda “Oq Saroy Textile” MCHJ modernizatsiya va loyihalashtirish bo‘limi boshlig‘i, 2018-2019-yillarda “Ostex Colour” MCHJ direktori, 2020-2022- yillarda “O‘zto‘qimachiliksanoati” uyushmasi raisining birinchi o‘rinbosari lavozimlarida ishlagan. 2022-yil 25-martdan O‘zbekiston Savdo-sanoat palatasi raisi, 2022-yil 6-iyuldan Toshkent to‘qimachilik va yengil sanoat instituti rektori lavozimlarida faoliyat yuritmoqda.

## Mukofotlari
* „Oʻzbekistonda xizmat koʻrsatgan tadbirkor“ unvoni (2025)
## Oilasi
Amakisi Abrol Vahobov – Oʻzbekiston Bosh vazirining agrar va oziq-ovqat sohalarini rivojlantirish masalalari boʻyicha maslahatchisi.

Oilali, uch nafar farzandi bor. Akasi – Javlon Vahobov, Oʻzbekistonning AQShdagi sobiq elchisi.
## Manbalar
Atxam Nazirqulov

**Atxam Axatkulovich Nazirkulov** (tugʻ. 1966-yil 15-sentyabr, Toshkent viloyati, Piskent tumani, oʻzbek SSR, SSSR) – 2015-yildan buyon Oʻzbekiston Respublikasi Oliy Majlisi Qonunchilik palatasi deputati.

## Biografiyasi
Nazirkulov Atxam Axatkulovich 1966-yili Toshkent viloyati Piskent tumanida tugʻilgan. Millati oʻzbek, maʼlumoti oliy. 1990-yil Toshkent xalq xoʻjaligi institutini tamomlagan. Ixtisosligi – moliya va kredit.

Mehnat faoliyatini 1990-yilda Toshkent xalq xoʻjaligi instituti kafedra assistenti lavozimidan boshlagan. 1993-1999-yillarda „Oʻzdehqonsanoatbank“ AT Piskent boʻlimi bosh mutaxassisi, boshqaruvchisi, 2007-2009-yillarda „Gʻallabank“ OATB boʻlimi boshligʻi, 2009-2015-yillarda „Qishloq qurilish bank“ OATB departament boshligʻi lavozimlarida ishlagan. 2015-yildan Oʻzbekiston Respublikasi Oliy Majlisi Qonunchilik palatasi Mehnat va ijtimoiy masalalar qoʻmitasi aʼzosi lavozimida faoliyat yuritmoqda.

## Manbalar
Papás por conveniencia

***Papás por conveniencia*** — Rozi Okampo tomonidan TelevisaUnivision uchun ishlab chiqarilgan meksikalik telenovela. Unda bosh rollarni Xose Ron va Ariadne Dias ijro etgan. 2024-yil 21-oktabrda Las Estrellasda premyerasi bo‘lib o‘tdi.

## Rollarda
* Xose Ron — Aide Moskeda
* Ariadne Dias — Konstantino "Tino" Gevara
* Ferdinando Valensiya — Guzman Muriel
* Afrika Zavala — Federika
* Daniela Luxan — Klara Luz Monroy
* Martin Rikka — Rudolf
* Mariya Chakon — Alisiya "Lichita" Chagoyan
* Migel Martines — Chano Chamorro
* Horasio Pancheri — Damaso Rivera
* Lambda Garsiya — Fakundo Topete
* Sherlin Gonsales — Silvana Kruz Muriel
* Imanol Landeta — Felipe

## Manbalar

## Havolalar
*
Raʼno Turdiboyeva

**Ra’no Eshovna Turdiboyeva** (1970-yil 8-sentabrda Samarqand viloyati, Kattaqo‘rg‘on shahri) -  oʻzbek huqushunosi, davlat arbobi. 2023-yildan O‘zbekiston Respublikasi Kambag‘allikni qisqartirish va bandlik vazirining o‘rinbosari. Yuridik fanlari nomzodi, dotsent.

## Tarjimai holi
Turdiboyeva Ra’no 1970-yili Samarqand viloyati Kattaqo‘rg‘on shahrida tug‘ilgan. Millati o‘zbek, ma’lumoti oliy. 1994-yil Nizomiy nomli Toshkent davlat pedagogika universitetini tamomlagan. Ixtisosligi - tarix, inson va jamiyat, davlat va huquq. 

Mehnat faoliyatini 1988-yilda Kattaqo‘rg‘on shahridagi 15-umumiy o‘rta ta’lim maktabi katta yetakchisi lavozimidan boshlagan. 1996—2007-yillarda Toshkent davlat agrar universiteti falsafa va xuquq kafedrasi assistenti, katta o‘qituvchisi, xuqushunoslik kafedrasi dotsenti, 2020—2022-yillarda Toshkent davlat agrar universiteti prorektori lavozimlarida ishlagan. 2022—2023-yillarda **Oila va xotin-qizlar davlat qo‘mitasi raisining o‘rinbosari****.** 2023-yildan O‘zbekiston Respublikasi Kambag‘allikni qisqartirish va bandlik vazirining o‘rinbosari lavozimida faoliyat yuritmoqda.

Qayd etish lozim. Ra`no Turdiboyeva 2021-yilda Liberal-demokratik partiyasidan (O‘zLiDeP) prezidentlikka nomzod qilib ko‘rsatilgan Shavkat Mirziyoyevning ishonchli vakili bo‘lgan.
## Manbalar
Aleksey Markov Yakovlevich

**Aleksey Yakovlevich Markov** (1920-yil 22-fevral-1992-yil 29-avgust, Moskva) rus shoiri va tarjimoni.

## Biografiyasi
Stavropol viloyatining Aleksandrovskiy tumanidagi Nina qishlogʻida (hozirgi Stavropol oʻlkasining Sovet tumani tarkibida) tugʻilgan. Bolalik yillarini Dog‘istondagi Nijniy Jengutay qishlogʻida oʻtkazgan.

Shoirning dastlabki she’rlari 1940-yilda nashr etilgan. Ulug‘ Vatan urushining ishtirokchisi. Uchinchi Ukraina fronti Havo kuchlari qismlarida xizmat qilgan. 1- va 2-darajali Vatan urushi ordenlari bilan taqdirlangan.

Aleksey Yakovlevich 1951-yilda Maksim Gorkiy nomidagi Adabiyot institutini bitirgan. 1949-yilda Stalin haqida yozgan she’ri uchun NKVDda soʻroqqa tortilgan. A. T. Tvardovskiy Markovning „Vishki v more“ nomli ilk poemasini tahrir qilib, uni „Noviy mir“ jurnalining 1952-yilgi yangi yil sonida eʼlon qilgan.

Rus shon-shuhrati haqidagi „Mixaylo Lomonosov“, „Yermak“, „Pugachyov“, „Vernadskiy“, „Zvezdi nad golovoy“ va boshqa dostonlar muallifi. 1968-yilda Chexoslovakiyaga qoʻshin kiritilishiga qarshi chiqdi. Bir partiyali tizimga, senzuraga va kolxozlarga qarshi dadil nutqlari bilan tanilgan. Bu haqda uning uch jildlik asarlar toʻplamiga kiritilgan she’rlarida soʻz yuritilgan.

Yozuvchi Yevgeniy Popov Aleksey Markov haqida:

"Oʻsha paytlarda, ayyor yozuvchilar rahbarlari sovet „gʻarbparast“lari va sovet „slavyanparast“larini bir-biriga qarshi qoʻyayotgan bir vaqtda, Aleksey Markovning siymosi, shubhasiz, barcha toifadagi sotsialistik realizm xushomadgoʻylarining kundalik hayotidan ustun turardi. Markov „aqlli“lar konyak va baliq yeb-ichib oʻtirganlarida bir-birlariga shivirlab aytishni maʼqul koʻradigan narsalarni ochiq-oydin gapirar va yozar edi. U yozgan barcha narsalar hamon dolzarb, chunki ular hanuzgacha bahslarga sabab boʻlmoqda. Biz yosh jihatidan ham, dunyoqarashimiz boʻyicha ham mutlaqo boshqa-boshqa edik, lekin men, Xudoga shukr, oʻshanda bu inson va shoirning qadri-qimmatini tushungan edim. Men bizning goʻyoki hech narsa haqida boʻlmagan, aslida esa u uchun ham, men uchun ham eng muhim boʻlgan – Rossiya haqidagi barcha qisqa va uzoq suhbatlarimizni eslayman".

Aleksey Markov Moskvada Troyekurovskiy qabristoniga dafn etilgan (2-uchastka).

## Manbalar
Botirjon Mardayev

**Botir Xurramovich Mardayev** (1979-yil, Surxondaryo viloyati, Denov tumani) – oʻzbek siyosatchisi, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi .

## Biografiyasi
Mardayev Botir Xurramovich 1979-yili Surxondaryo viloyati Denov tumanida tugʻilgan. Millati oʻzbek, maʼlumoti oliy. 2003-yil Toshkent toʻqimachilik va yengil sanoat institutini, 2011-yil Oʻzbekiston Respublikasi Prezidenti huzuridagi davlat va jamiyat qurilishi akademiyasini tamomlagan. Ixtisosligi – muhandis-texnolog.

Mehnat faoliyatini 1995-yilda Denov tumani „Gʻalaba“ jamoa xoʻjaligi ishchisi lavozimidan boshlagan. 2005—2017-yillarda OʻzLiDeP Siyosiy Kengashi ijroiya qoʻmitasi apparati kotibiyat mudiri, boʻlim mudiri, 2017—2020-yillarda Oʻzbekiston Savdo-sanoat palatasi Surxondaryo viloyati hududiy boshqarmasi boshligʻi lavozimlarida ishlagan. 2020-yildan Oʻzbekiston Respublikasi Oliy Majlisi Qonunchilik palatasi Sanoat, qurilish va savdo masalalari qoʻmitasining aʼzosi lavozimida faoliyat yuritmoqda.

## Manbalar
Faxriddin Samatov

**Faxriddin Valijonovich Samatov** (1975-yil 21-avgust, Surxondaryo viloyati, 1) — Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi .

## Biografiyasi
Samatov Faxriddin Valijonovich 1975-yili Surxondaryo viloyati Jarqoʻrgʻon tumanida tugʻilgan. Millati oʻzbek, maʼlumoti oliy. 1999-yil Termiz davlat universitetini tamomlagan. Ixtisosligi – muhandismexanik

Mehnat faoliyatini 1994-yil Surxondaryo viloyati nasos qurilmalari energetika va aloqa boshqarmasi muhandisi lavozimidan boshlagan, 2002-2007-yillarda „Oʻzstandart“ Surxondaryo viloyati SSM metrologiya boʻlimi 1-toifali mutaxassisi, boʻlimi boshligʻi, 2007- 2020-yillarda „Oʻzstandart“ agentligi Respublika sinov va sertifikatlashtirish markazining turli lavozimlarida ishlagan. 2020- yildan Oʻzbekiston Respublikasi Oliy Majlisi Qonunchilik palatasi Mudofaa va xavfsizlik masalalari qoʻmitasining aʼzosi lavozimida faoliyat yuritmoqda.
## Manbalar
Zafarjon Jalolov

**Zafarjon Sayfitdinovich Jalolov** (1989-yil 25-iyul Surxondaryo viloyati, Sariosiyo tumani) — Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi.

## Biografiyasi
Jalolov Zafarjon Sayfitdinovich 1989-yili Surxondaryo viloyati Sariosiyo tumanida tugʻilgan. Millati oʻzbek, maʼlumoti oliy. 2012-yil Toshkent davlat irrigatsiya va melioratsiya instituti tamomlagan. Ixtisosligi – suv xoʻjaligi va melioratsiya.

Mehnat faoliyatini 2012-yilda Surxondaryo viloyati Sariosiyo tumani „Sariosiyo-Agro Savdo“ MCHJ muhandis-texnologi lavozimida boshlagan. 2014-2020-yillarda „Kamolot“ yoshlar ijtimoiy harakati Sariosiyo tumani Kengashi „Kamalak“ bolalar tashkiloti raisi, tuman Kengashi raisi lavozimlarida ishlagan. 2020-yildan Oʻzbekiston Respublikasi Oliy Majlisi Qonunchilik palatasi Korrupsiyaga qarshi kurashish va sud-huquq masalalari qoʻmitasi aʼzosi lavozimida faoliyat yuritmoqda.
## Manbalar
Hazratqul Xo‘jamqulov

**Hazratqul Abdiqodirovich Xoʻjamqulov** (1977-yil, Surxondaryo viloyati, Boysun tumani) – oʻzbek siyosatchisi, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi.

## Biogragiyasi
Xoʻjamqulov Hazratqul Abdiqodirovich 1977-yili Surxondaryo viloyati Boysun tumanida tugʻilgan. Millati tojik, maʼlumoti oliy. 2009-yil Termiz davlat universitetini tamomlagan. Ixtisosligi – iqtisodiyot.

Mehnat faoliyatini 2000-yilda IAT „Paxta bank“ Surxondaryo viloyati boshqarmasi kassiri lavozimidan boshlagan. 2009—2014- yillarda „Agrobank“ OAT banki Boysun filiali boshqaruvchisi, 2018—2019-yillarda „Trastbank“ xususiy aksiyadorlik banki Termiz filiali boshqaruvchisi, 2019—2020-yillarda „Agrobank“ aksiyadorik tijorat bankining Surxondaryo viloyat boshqarmasi boshligʻi lavozimlarida ishlagan. 2020-yildan Oʻzbekiston Respublikasi Oliy Majlisi Qonunchilik palatasi Mudofaa va xavfsizlik masalalari qoʻmitasining aʼzosi lavozimida faoliyat yuritmoqda.

## Manbalar
Pavel Marakulin

**Pavel Pavlovich Marakulin** (1937-yil 20-may, Gorkiy – 2017-yil 9-yanvar, Kirov) – sovet va rus shoiri, nosiri, jurnalisti. 1971-yildan SSSR Yozuvchilar uyushmasi aʼzosi.

## Biografiyasi
1937-yil 20-mayda Gorkiy shahrida avtomobil zavodining ishchisi oilasida tugʻilgan. Pavel Marakulinning bolalik davri Petreni qishlogʻida oʻtgan, urush paytida esa Verxodvore qishlogʻidagi buvisinikida yashagan. U Kirov viloyatining Murashi tumanidagi Starovercheskaya stansiyasida yetti yillik maktabni tugatgan. O‘rmon xoʻjaligida ishlab, kechki ishchi yoshlar maktabida tahsil olgan, soʻngra Kirovdagi hunar bilim yurtida oʻqigan va zavodda elektr montajchisi boʻlib ishlagan. Sovet armiyasidagi xizmatdan soʻng zavodga qaytib kelgan. Televideniye va gazetada faoliyat yuritgan. Keyinchalik, Maksim Gorkiy nomidagi Adabiyot institutining sirtqi boʻlimiga oʻqishga kirib, uni tamomlagan. Ilya Selvinskiyning ijodiy seminarida ishtirok etgan .

1966-yilda Selvinskiyning yoʻl-yoʻriq soʻzi bilan „Snegiri“ nomli she’rlar toʻplamining birinchi kitobi chop etildi. 1970-1980-yillarda uning kitoblari Kirov, Gorkiy va Moskvadagi „Sovremennik“ nashriyotida („Dom pod zvyozdami“ nomli kitob ham shular jumlasidan) nashr qilindi. Shuningdek, lirik nasr asarlarini ham eʼlon qildi („Tixaya rodina“ toʻplami).

1971-yildan boshlab SSSR Yozuvchilar uyushmasining aʼzosi boʻlgan. 1981-yilda esa KPSS saflariga qoʻshilgan.

1992-yilda „U medvedya vo boru“ nomli qoʻziqorinlar haqidagi kitob, 2007-yilda esa „Za oknami Dimkovo“ deb nomlangan tanlangan asarlar toʻplami chop etildi. Pavel Pavlovich Marakulin yigirmaga yaqin she’riy va lirik nasr kitoblarining muallifidir. Pavel Marakulin „Dom na reke detstva“ kitobi uchun N. A. Zabolotskiy nomidagi Butunrossiya mukofotiga sazovor boʻlgan.

2017-yil 9-yanvarda Kirovda vafot etdi.

## Manbalar
Sanjar Xamidullayev

**Sanjar Asatulayevich Xamidullayev** (1976-yil 22-mart, Toshkent shahri) – oʻzbek siyosatchisi, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi.

## Biografiyasi
Xamidullayev Sanjar Asatulayevich 1976-yili Toshkent shahrida tugʻilgan. Millati oʻzbek, maʼlumoti oliy. 1999-yil Toshkent davlat iqtisodiyot universitetini tamomlagan. Ixtisosligi – iqtisodchi.

Mehnat faoliyatini 1995-yilda Oʻzbekiston Respublikasi Tashqi iqtisodiy aloqalar Milliy banki mutaxassisi lavozimida boshlagan, 2001—2004-yillarda Toshkent davlat iqtisodiyot universiteti aspirant, 2006—2014-yillarda Fuqarolik jamiyatini oʻrganish instituti ilmiy xodimi, loyihasi rahbari, 2014-2015-yillarda Oʻzbekiston NNTMa direktori, 2015-2020-yillar-Oʻzbekiston Respublikasi Oliy Majlisining Inson huquqlari boʻyicha vakili (ombudsman) oʻrinbosari lavozimlarida ishlagan. 2020-yildan Oʻzbekiston Respublikasi Oliy Majlisi Qonunchilik palatasi Innovasion rivojlanish, axborot siyosati va axborot texnologiyalari masalalari qoʻmitasining aʼzosi lavozimida faoliyat yuritmoqda.
## Manbalar
Sardorbek Ergashev

**Ergashev Sardorbek Kadirovich ([[1986|1986-yil]], [[Toshkent|Toshkent shahri]]) – oʻzbek davlat arbobi, 2024-yil avgust oyidan buyon [[Toshkent tumani]] [[Hokim|hokimi]]****.**

## Tarjimai holi
Sardorbek Ergashev 1986-yilda Toshkent shahrida tugʻilgan. Maʼlumoti – oliy, 2011-yilda Toshkent davlat iqtisodiyot universiteti, 2023-yilda Toshkent arxitektura-qurilish universitetlarini tamomlagan.

Mehnat faoliyatini 2008-yilda Toshkent shahar Olmazor tumani „MEBEL DILVAZIZ“ qoʻshma korxonasi taʼminotchisi lavozimidan boshlagan. 2019-2020-yillarda Oʻzbekiston Savdo-sanoat palatasi Toshkent viloyati xududiy boshqarmasi boshligʻi, 2020-2023-yillarda Toshkent tumani hokimining moliya-iqtisodiyot va kambagʻallikni qisqartirish masalalari boʻyicha birinchi oʻrinbosari – tuman iqtisodiy taraqqiyot va kambagʻallikni qisqartirish boʻlimi boshligʻi, 2023-2024-yillarda Oʻzbekiston Respublikasi Prezidenti huzuridagi Ijtimoiy himoya milliy agentligining Toshkent viloyati boshqarmasi boshligʻi lavozimlarida ishlagan. 2024-yil avgust oyidan Toshkent tumani hokimi lavozimida faoliyat yuritmoqda.
## Manbalar
Toshbuloq (qadimiy shahar)

**Toshbuloq** – Oʻzbekiston hududida joylashgan qadimgi shahar. Buyuk ipak yoʻli natijasida asos solingan. Shaharda V asrdan XI asrgacha aholi istiqomat qilgan. Hududi 12-15 gektarni boʻlgan. Tugunbuloq qadimiy shahridan 3 km uzoqlikda joylashgan.

## Aholisi
Shahar qish va bahor fasllari mobaynida qor bilan qoplangani bois, aholisi asosan temirchilik faoliyati bilan shugʻullangan. Shu bilan birgalikda, yoz oylarida shahar aholisi chorvachilik bilan shugʻullangan.

## Kashf etilishi
Tadqiqotchilar 2011-yilda Oʻzbekistonning janubi-sharqidagi togʻlarda izlanishlar olib borayotgan vaqtda qabristonni koʻrib qolishgan va bu yerni oʻrganishgan. Oʻzbekiston Fanlar akademiyasi Milliy arxeologiya markazi xodimi Farhod Maqsudovning fikricha, hududdan topilgan sopol idishlar va qabrlar bu yerda aholi yashagan degan fikrni tasdiqlaydi. Vashington universitetining arxeolog-olimi Michael Frachetti bergan maʼlumotlarga koʻra, ushbu hudud dengiz sathidan 2,000 metr balandlikda joylashgan. 2022-yilda tadqiqotchilar „LiDAR“ nomli dron yordamida shaharni xaritalashtirgan. Shaharning yuqori hududda joylashuviga sabab qilib, shahar aholisi uchun temirni eritishda kerak boʻladigan olovlarni hosil qilishda yuqorida esadigan shamolning roli kattaligi koʻrsatiladi.

## Manbalar
Tugunbuloq (qadimiy shahar)

**Tugunbuloq** – hozirgi Oʻzbekiston hududining Baxmal tumanida joylashgan qadimgi shahar. Buyuk ipak yoʻli natijasida asos solingan. Shaharda V asrdan XI asrgacha aholi istiqomat qilgan. Toshbuloq qadimiy shahridan 3 km uzoqlikda joylashgan. Bu yerdan murakkab dizayndagi turar-joylar topilgan. Maydoni 120 gektarni tashkil etgan.

## Aholisi
Shahar qish va bahor fasllari mobaynida qor bilan qoplangani bois, aholisi asosan temirchilik faoliyati bilan shugʻullangan. Shu bilan birgalikda, yoz oylarida shahar aholisi chorvachilik bilan ham shugʻullangan.

## Kashf etilishi
Tadqiqotchilar 2011-yilda Oʻzbekistonning janubi-sharqidagi togʻlarda izlanishlar olib borayotgan vaqtda qabristonni koʻrib qolishgan va bu yerda oʻrganishlar olib borgan. Shahardan qal’alarning qoldiqlari, binolar, hovlilar hamda mustahkam devorlarning ham qoldiqlari topilgan. 2022-yilda tadqiqotchilar „LIDAR“ nomli texnologiya yordamida shaharni xaritalashtirishgan. Hududning yuqorida joylashganiga sabab qilib, aholisiga temirni eritishda kerak boʻladigan olovlarni hosil qilishda yuqorida esadigan shamolning roli kattaligi koʻrsatiladi. Ikkinchi sabab sifatida esa togʻda oʻrmonlarning koʻpligi va temirni eritishda oʻtin kerakligi koʻrsatilgan. Shahardan tangalar topilishi esa Buyuk ipak yoʻlida muhim rol oʻynaganidan dalolat beradi.

## Manbalar
Fuman shahristoni

**Fuman shahristoni** () – Eronning shimoli-gʻarbidagi Gilon provinsiyasida joylashgan. Poytaxti Fuman shahridir.

## Tarixi
2011-yilgi Milliy aholini roʻyxatga olishdan soʻng ikkita qishloq birlashtirilib, yangi Maklavan shahrini tashkil qilingan.

## Yana qarang

## Manbalar
Toshbuloq (maʼnolari)

**Toshbuloq**:

## Qirgʻiziston
* Tosh-Buloq ovul okrugi – Jalolobod viloyati Suzoq tumanidagi ovul okrugi

* Tosh-Buloq (Bozor-Qoʻrgʻon) – Jalolobod viloyati Bozor-Qoʻrgʻon tumaniga qarashli qishloq
* Tosh-Buloq – Jalolobod viloyati Suzoq tumaniga qarashli qishloq
* Tosh-Buloq (Seypiddin Atabekov) – Jalolobod viloyati Suzoq tumaniga qarashli qishloq
* Tosh-Buloq (Norin tumani) – Norin viloyati Norin tumaniga qarashli qishloq
* Tosh-Buloq (Novqat tumani) – Oʻsh viloyati Novqat tumaniga qarashli qishloq
* Tosh-Buloq (Oʻsh viloyati) – Oʻsh viloyati Novqat tumaniga qarashli qishloq

## Qozogʻiston
* Toshbuloq (Oqtoʻba viloyati) – Oqtoʻba viloyati Chalqar tumanidagi qishloq

## Tojikiston
* Toshbuloq (Temurmalik) – Temurmalik tumani, Bahmanroʻd shahariga qarashli daha
* Toshbuloq (Varzob tumani) – Varzob tumani, Ayniy jamoatiga qarashli daha
* Toshbuloq (Shohin tumani) – Shohin tumani, Dehoti Chagam jamotiga qarashli daha

## Oʻzbekiston
* Toshbuloq – Namangan viloyati Namangan tumanidagi shaharcha, tuman markazi
* Toshbuloq (qadimiy shahar) - Jizzax viloyati Zomin tumani hududidagi qadimiy shahar xarobasi
* Toshbuloqsoy qoyatosh rasmlari – Navoiy viloyati Xatirchi tumanidagi arxeologiya yodgorligi
Kabudan (qadimiy shahar)

**Kabudan** – hozirgi Oʻzbekistonning Samarqand viloyati hududida joylashgan qadimgi shahar. Gʻarbiy turk xoqonligi davrida savdo-sotiq markazlaridan biri boʻlgan. Taxminan V asrdan VII asrgacha aholi istiqomat qilgan. Shahar ark, rabot va shahriston qismlaridan iborat boʻlgan. Arablar istilosi davomida vayron qilingan. Hudud Soʻgʻd davlatiga kirishdagi ilk shahar vazifasini oʻtagan.

## Tuzilishi
Shahar arkining balandligi 12 metrni tashkil qilgan. Mudofaa maqsadida devorlar bilan oʻrab olingan. Aholisi xoʻjalik maqsadlarida Bulugʻur arigʻidan foydalangan. Hukmdorlar arkda, zodagaonlar shahristonda, oddiy aholilar esa shahardan tashqarida istiqomat qilishgan. Maydoni 400 gektarni tashkil qilgan.

## Kashf etilishi
Samarqand davlat arxeologiya instituti, Berlin-Brandenburg Fanlar akademiyasi va Yaponiyaning Kiota sanʼat universiteti hamkorligida Jomboy tumanining Mintepa yodgorligida ilmiy izlanishlar olib borilgan. Izlanishlar davomida yodgorlikda 2 qavatli uylarning xarobalari topilgan.

## Manbalar
Gila Almagor

**Gila Almagor** (1939-yil 22-iyul) — isroillik teatr va kino aktrisasi, yozuvchi, ssenariy muallifi va prodyuser. Uning tugʻilgandagi ismi Gila Aleksandrovich boʻlgan.

## Hayoti
Gila Almagor Britaniya Falastinining Petax-Tikva shahrida, Germaniyadan koʻchib kelgan Maks Aleksandrovich oilasida tugʻilgan. U otasi Hayfada politsiyachi boʻlib ishlayotganida arab snayperidan halok boʻlganidan toʻrt oy keyin dunyoga kelgan. Onasi Genya uni yolgʻiz tarbiyalagan. Gila oʻn toʻrt yoshga toʻlganida, Germaniyadagi barcha qarindoshlari Holokost paytida halok boʻlgani sababli onasiga ruhiy kasallik tashxisi qoʻyilgan. 1954-yilda onasi kasalxonaga yotqizilgan, Gila esa Hadasim qishlogʻidagi internatga yuborilgan.

Ikki yildan soʻng, Gila Tel-Avivga koʻchib, Habima teatri yaqinidagi xonadonni ijaraga olgan va aktyorlik maktabiga qatnay boshlagan. Juda yosh boʻlishiga qaramay, uni qabul qilishgan. Oʻn yetti yoshida Gila Almagor kirish imtihonini muvaffaqiyatli topshirganidan keyin Habima teatrida rol oʻynay boshlagan. Uning birinchi spektakli „koja nashix zubov“ deb nomlangan. 1960-yilda u „Goryachie peski“ nomli ilk badiiy filmida suratga tushgan. 1963-yilda Li Strasberg nomidagi Teatr va kino institutida oʻqish uchun Amerikaga joʻnab ketgan. Shu bilan birga, HB studiyasida Uta Hagendan aktyorlik mahoratini va Anna Sokolovadan zamonaviy balet sanʼatini oʻrgangan. 1965-yilda Isroilga qaytib, „Kameri“ teatrida oʻynay boshlagan. Bir yildan soʻng teatrni tark etib, mamlakatning boshqa teatrlari bilan hamkorlik qila boshlagan. U ikkita avtobiografik kitob yozgan, ikkalasi ham ekranlashtirilgan.
U Habimaning sobiq direktori Yaakov Agmon bilan turmush qurgan. Uning ikki farzandi bor.
## Ijodi
Gila Almagor koʻplab teatr spektakllarida yetakchi rollarni ijro etib, qirqdan ortiq filmda, asosan Isroil kinofilmlarida suratga tushgan. Uning dastlabki yirik yutuqlari qatoriga „Koroleva dorogi“, „Jizn po Agfe“, „Dom na ulitse Shlush“ filmlaridagi bosh rollar kiradi. Stiven Spilbergning „Myunxen“ filmida Avnerning onasi rolini ijro etgan. Oʻzi ham rol oʻynagan, ham produseri boʻlgan „Pod tutovim derevom“ filmi Kann kinofestivalida Isroil nomidan taqdim etilgan, dunyo boʻylab koʻplab festivallarda namoyish etilgan. 2007-yilda Isroilning „Dolg“ (axov) filmida suratga tushgan boʻlib, keyinchalik shu asar asosida Jon Madden „Rasplata“ filmini suratga olgan.

## Mukofotlari
Gila Almagor jami 50 ga yaqin mukofotga sazovor boʻlgan. U teatr va kinodagi faoliyati uchun 10 ta Kinor David mukofotini qoʻlga kiritgan.

1993-yilda u 18-Moskva xalqaro kinofestivalining hakamlar hay’ati aʼzosi boʻlgan.

1996-yilda esa 46-xalqaro kinofestival hakamlar hay’atida ishtirok etgan.

1990-yilda „Yediot Axronot“ gazetasi va Isroil kino instituti uni oʻn yillikning eng yaxshi aktrisa sifatida tan olgan[2].

2004-yilda u kino sohasida Isroil Davlat mukofotiga sazovor boʻlgan.
2009-yilda Ben-Gurion universiteti va Tel-Aviv universiteti unga faxriy doktorlik unvonini taqdim etgan.
## Filmografiyasi

## Manbalar